[pic] | AZ EURÓPAI KÖZÖSSÉGEK BIZOTTSÁGA |

Brüsszel, 16.2.2009

COM(2009) 63 végleges

2006/0132 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján „AZ EURÓPAI PARLAMENT ÉS A TANÁCS IRÁNYELVE a peszticidek fenntartható használatának elérését célzó közösségi fellépés kereteinek meghatározásáról” címen előterjesztett javaslatra vonatkozó tanácsi közös állásponton az Európai Parlament által tett módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2006/0132 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján „AZ EURÓPAI PARLAMENT ÉS A TANÁCS IRÁNYELVE a peszticidek fenntartható használatának elérését célzó közösségi fellépés kereteinek meghatározásáról” címen előterjesztett javaslatra vonatkozó tanácsi közös állásponton az Európai Parlament által tett módosításokról

1. Előzmények

Vizsgálati eljárás

A Bizottság 2006. július 14-én keretirányelv elfogadására irányuló javaslatot terjesztett elő az Európai Parlamentnek és a Tanácsnak a peszticidek fenntartható használatáról, amelynek elfogadására az EK-Szerződés 251. cikkében meghatározott együttdöntési eljárást kell alkalmazni.

A Gazdasági és Szociális Bizottság 2007. március 14-én nyilvánított véleményt. A Régiók Bizottsága 2007. február 13-án fogadta el véleményét a javaslatról.

Az Európai Parlament az első olvasatot követő véleményét 2007. október 23-án fogadta el.

A Tanács 2007. december 17-én politikai megállapodásra jutott a javaslat tárgyában és 2008. május 19-én közös álláspontot fogadott el.

Az Európai Parlament második olvasatban 2009. január 13-án fogadta el álláspontját.

2. A bizottsági javaslat célja

A javaslatnak az a célja, hogy pótolja a peszticidek felhasználási fázisát illetően az európai uniós jogban fennálló hiányosságot, és olyan közös minimumszabályokat határozzon meg, amelyeket a növényvédő szerek használata során betartva mérsékelhetők az emberi egészséget és a környezetet veszélyeztető kockázatok.

A peszticidek fenntartható használatáról szóló javasolt keretirányelv (COM(2006) 373 végleges) és a növényvédő szerek forgalomba hozataláról szóló rendeletjavaslat (COM(2006) 388 végleges) a peszticidek fenntartható használatáról szóló tematikus stratégia (COM(2006) 372) által javasolt intézkedéseket tartalmazó két fő jogalkotási aktus.

3. A BIZOTTSÁG ÉSZREVÉTELEI

3.1 Általános észrevételek

Az Európai Parlament 2009. január 13-i plenáris ülésén a Tanáccsal való előzetes egyeztetést követően kompromisszumos módosító csomagot fogadott el annak érdekében, hogy második olvasatban megállapodás születhessen.

A módosítások elsősorban az alábbiakra vonatkoznak:

- kockázat- és használatcsökkentési célok, és ezekhez kapcsolódóan a Bizottság felé történő jelentéstételre vonatkozó követelmények rögzítése a nemzeti cselekvési tervekben (National Action Plans – NAP),

- a lakosok, illetve a peszticid alkalmazásának környezetében tartózkodók védelmének megerősítése,

- a peszticidek nem hivatásos felhasználók részére történő értékesítésére vonatkozó előírások,

- rendszerek életbeléptetése azon mérgezési esetekre vonatkozó információk gyűjtése céljából, amelyek a peszticidek hatásainak rendszeresen kitett személyek körében fordulnak elő,

- a légi permetezés végzésére vonatkozó kérelmek kezelése,

- a peszticidhasználat egyes területeken.

A Bizottság a kompromisszumos módosító csomagot elfogadja, mivel az összhangban van a javaslat átfogó céljával és általános jellemzőivel.

3.2 Módosított javaslat

Az EK-Szerződés 250. cikkének (2) bekezdése alapján a Bizottság a fentiek szerint módosítja javaslatát.